
GRAAD 12 LEWENSORIËNTERING 2021
 DEMOKRASIE EN MENSEREGTE, SOSIALE EN OMGEWINGSVERANTWOORDELIKHEID

KWARTAAL 2  – GROEP NAVORSINGSPROJEK

	Gewig
(aanbeveel) 
	Gewig
(werklik)
	Kognitiewe vlak
	Bloom se taksonomie

	30% (27 punte)
	27 punte
	Laer Orde
	Vlak 1&2

	40% (36 punte)
	36 punte
	Middel Orde
	Vlak 3&4

	30% (27 punte)
	27 punte
	Hoër Orde
	Vlak 5&6








DATUM UITGEREIK:
  INHANDIGINGSDATUM:	
  VOORGESTELDE TYDSDUUR: 3 WEKE                                                             TOTAAL: 90
                                         
    Leerderinligting:
	NAAM EN VAN:
	________________________________________________

	GRAAD 12-REGISTERKLAS: 
	________________________________________________

	LO-ONDERWYSER:
	________________________________________________


 Ander groepslede:
	

	

	



	Aktiwiteit
	Beskrywing
	Moontlike punt
	Punt behaal
	Gemodereerde punt

	Afdeling A
	Navorsingsopstel gebaseer op menseregte en die impak wat verskillende vorme van media op die publiek se mening kan hê.
	35
	
	

	Afdeling B
	Voorbeeld van 'n veldtog vir ‘n menseregteskending met behulp van enige vorm van media.
	30
	
	

	Afdeling C
	Die regering en gemeenskapsverantwoordelikheid vir onwettige storting.
	25
	
	

	Afdeling D
	Verwysing
	/
	
	

	TOTAAL
	
	90
	
	




Leerderbesinning oor taak en hul prestasie:
_________________________________________________________________________________________________________________________________________________________________________________________________________________________________

Terugvoer aan leerder (kontroleer asseblief ook terugvoer binne taak):
_________________________________________________________________________________________________________________________________________________________________________________________________________________________________
INSTRUKSIES:
1. Vorm groepe van nie meer as DRIE lede nie, en voltooi die volgende projek.
· Elke groepslid MOET hul eie afskrif van die projek vir hul portefeulje hê.
· 'n Voltooide groepdeelnamevorm moet aan elke lid se projek geheg word. Dit moet privaat voltooi word en vertroulik gehou word.
· Groepslede moet hierdie projek verdeel in dele waarvoor elke lid verantwoordelik is. Wees redelik en moenie net nie net die puntetoekenning in ag neem wanneer die projek verdeel word nie. Kyk ook na die hoeveelheid navorsing wat benodig word.
2. Hierdie navorsingsopdrag moet op  _______________ ingehandig word. Jy sal jou tyd
       effektief moet bestuur ten einde hierdie projek betyds te voltooi.
3. Julle moet Afdeling A, B en C voltooi. Voltooi al die aktiwiteite in elke afdeling. Julle moet
       elke aktiwiteit uittik en aan die voorblad van hierdie projek heg wanneer dit ingedien.
4. In hierdie projek sal daar van julle verwag word om omvattend navorsing te doen en 
      bewyse van julle navorsing in jou bibliografie te lewer. 
5. Die projek moet goed gestruktureer word deur die volgende aspekte in te sluit:
· 'n Voltooide voorblad met leerder- en taakbesonderhede (verskaf deur die onderwyser).
· Korrek genommerde antwoorde wat met die vrae ooreenstem.
· Elke afdeling moet op 'n nuwe bladsy beantwoord word.
· Die projek moet gebind / gekram word.
· Sluit 'n inhoudsopgawe sowel as bladsynommers in.
6.  Jou onderwyser sal die assesseringsproses in detail verduidelik.
7.  Raadpleeg ten minste vyf bronne (foto's uitgesluit) sodat julle projek afgerond is. 
        Meer bronne sal julle punt positief beïnvloed.
8.  Knip die volgende plagiaatverklaring uit, teken en heg dit aan jou projek.



NEEM ASSEBLIEF KENNIS:
Plagiaat (om iemand anders se werk as jou eie aan te bied) is 'n daad van bedrog waar jy iemand anders se harde werk steel en dan daaroor jok. Plagiaat is 'n ernstige en onwettige oortreding. Die volgende tel as plagiaat:
· Om 'n vriend se werk af te skryf.
· Om inligting van 'n webtuiste of ander bron direk oor te skryf. Alle werk MOET in jou eie woorde wees.
· Die gebruik van 'n bron sonder om erkenning daarvoor te gee / daarna te verwys.
· NB: Vriende en onderwysers word nie as bronne beskou nie.
Plagiaat sal nie deur [VOEG SKOOL SE NAAM BY] geduld word nie.
Ek, __________________________, erken hiermee dat ek verstaan wat plagiaat beteken en erken dat geen deel van hierdie projek plagiaat bevat nie. Ek verklaar dat alle werk in hierdie projek my eie is en ek het erkenning gegee aan alle bronne wat ek gebruik het deur van die Harvard-verwysingstelsel gebruik te maak. 
Handtekening:____________________________                        Datum:_______________




Afdeling A: Menseregtekwessies en die impak van die media
Vraag 1: Bestudeer die bronne hieronder en gebruik die kolpunte wat volg om 'n weldeurdagte navorsingopstel te skryf. Menseregte is onverdeelbaar, onderling verwant en onderling verbonde. Die konteks van die werk van die Suid-Afrikaanse Menseregtekommissie behels die bekamping van sistemiese rassisme, armoede en ongelykheid. Gelykheid is sedert 2012, op ‘n jaar-na-jaar basis, die mees gerapporteerde menseregteskending. Die reg op gelykheid is dus die mees geskende mensereg in Suid-Afrika. 
Onbillike diskriminasie op grond van ras bly die hoogste gerapporteerde basis van onbillike diskriminasie, met 'n beduidende aantal van hierdie klagtes wat rasgebaseerde haatspraak uitmaak. Die aantal klagtes rakende Ekonomiese en Sosiale Regte het egter dramaties toegeneem tot 75% van die totale aantal gelykheidsoortredings. Gelykheid en Ekonomiese en Maatskaplike Regte is nou die top twee regsoortredings wat by die Kommissie in Suid-Afrika aangemeld is.
[Verkry en vertaal vanaf: https://www.sahrc.org.za Toegangsdatum: 5 Maart 2021]

STOP KINDERHUWELIKE






WAT VAN GBV?

…EN POLISIE-BRUTALITEIT?






[Verkry en vertaal vanaf https://www.dailymaverick.co.za Toegangsdatum: 6 Maart 2021]


Gebruik die punte wat verskaf word om jou navorsingsopstel te struktureer.
· Gee 'n definisie vir die volgende terme:
· Menseregteskendings
· Onbillike diskriminasie
· Armoede	
· Rassisme								                              (4x1)(4)
(Laer Orde)



· [bookmark: _Hlk66113108]Lys VYF historiese faktore wat rassisme in Suid-Afrika veralgemeen het.                 (5x1)(5) 
                                                                                                                              (Laer Orde)

· Noem VIER samelewingsopvattings in Suid-Afrika wat die voorkoms van seksuele aanranding verhoog.                                                                                                   (4x1)(4)
                                        (Laer Orde) 

· Definieer die terme “elektroniese media” en “drukmedia” en noem TWEE voorbeelde van elk.                                                                                                                               (2+4)(6) 
                                                                                                                               (Laer Orde)

· Bespreek TWEE maniere waarop armoede 'n skending van TWEE spesifieke menseregte, soos in die grondwet genoem, is.                                                                                       (2x2)(4) 
                                                                                                                           (Middel Orde)

· Beskryf EEN nadeel van beide elektroniese en gedrukte media as deel van 'n veldtog vir menseregteskendings.                                                                                                (2x2)(4)
                                     (Middel Orde)
(d.w.s. EEN nadeel van druk- en EEN nadeel van elektroniese media)

· Verduidelik TWEE moontlike voordele van BEIDE druk- en elektroniese media om bewustheid van menseregteskendings te skep.                                                          (4x2)(8) 
									                                          (Middel Orde)

[TOTAAL AFDELING A: 35]













Afdeling B: Geslagsgebaseerde geweldsveldtog en -analise
Lees die bron hieronder en skep jou eie veldtog om die menseregteskending van  geslagsgebaseerde geweld (GGG) in Suid-Afrika te bekamp.Skokkende statistieke oor geslagsgebaseerde geweld tydens die staat van inperking is aan die lig gebring
Die uitwerking van die nasionale inperking op geslagsgebaseerde geweld (GGG) is blootgelê deur 'n navorser wat data van elke ondersteuningsoproepsentrum ingesamel het. Die regering se GGG- en vrouemoorde-bevelsentrum het alleen meer as 120 000 slagoffers in die eerste drie weke van die inperking aangeteken, het Rose Gawaya, 'n geslagsadviseur by die Sosiale Beleidsnetwerk, gesê. Teen die middel van April, in Tshwane alleen, het die inbelsentrum tussen 500 en 1 000 oproepe per dag ontvang. Vodacom se ondersteuningsoproepsentrums het 'n toename van 65% in oproepe gesien van "vroue en kinders wat in hul huise vasgekeer was en op soek was na dringende hulp" nadat die inperking begin het.
[Verkry en vertaal vanaf: https://www.timeslive.co.za Toegangsdatum: 16 Februarie 2021]

Vraag 2.1:  Die skep van 'n mediaveldtog om geslagsgebaseerde geweld te stop (GGG)
Ontwerp jou eie veldtog om bewustheid rondom GGG te verhoog. Dit kan in die vorm van 'n plakkaat, pamflet, video, dokumentêr of enige ander media van jou keuse wees. Oorweeg die puntetoekennings wanneer jy jou mediaplatform of -dokument kies.
Jou veldtogmedia-dokument moet die volgende insluit:							
· Noem EEN rede waarom Suid-Afrikaners diegene moet help wat deur 			geslagsgebaseerde geweld geraak word. 	                                                   (1x1)(1)
(Laer Orde)

· Stel TWEE redes voor waarom die nasionale inperking tot 'n toename in geslagsgebaseerde geweld kon lei. 					        	        (2x1)(2)
(Laer Orde)

· Bespreek VIER maniere waarop hierdie oortreding Suid-Afrikaanse burgers / slagoffers van geslagsgebaseerde geweld benadeel. 					        (4x2)(8)
(Middel Orde)

· Beveel VYF strategieë aan wat Suid-Afrikaners in plek kan stel om geslagsgebaseerde geweld te voorkom.                                                                                              (5x2)(10)						                                                                             (Hoër Orde)
Alles wat jy ontwerp, moet in jou portefeulje ingesluit word, daarom moet elektroniese media op 'n geheuestokkie of CD wees.



Vraag 2.2: Analise van ‘n mediaveldtog om geslagsgebaseerde geweld te stop (GBV)
Jou veldtog moet vergesel word met 'n aparte geskrewe aktiwiteit wat die volgende vrae beantwoord:

2.2.1 Definieer die term “intervensieprogram” en noem TWEE maniere waarop jou veldtog 'n intervensieprogram is.                                                                                           (1+2)(3)					                                                                   (Laer Orde)

2.2.2 Verduidelik TWEE stappe wat jy kan neem wanneer jy 'n impakstudie doen om die doeltreffendheid van jou program te toets.                                                            (2x2)(4)
                                                                                                                      (Middel Orde)

2.2.3 Regverdig waarom jou gekose mediaplatform (gedruk of elektronies) meer effektief sal wees om positiewe verandering rondom geslagsgebaseerde geweld in 'n Suid-Afrikaanse konteks te bevorder.                                                                            (1x2)(2)
(Hoër Orde)
[TOTAAL AFDELING B: 30]
















Afdeling C: Regering en Gemeenskapsverantwoordelikheid
Vraag 3
Lees die uittreksel hieronder en beantwoord die vrae wat volg. 
Onwettige storting bly 'n probleem in die Tuinroete, regoor Suid-Afrika, en in baie dele van die wêreld
Onwettige storting en rommelstrooiing is steeds 'n voortdurende probleem in al nege provinsies van Suid-Afrika. Boonop is onwettige stortingsterreine nou aan die toeneem. Hierdie stortingswerwe dien as 'n teelaarde vir muskiete en peste soos knaagdiere en kakkerlakke wat lewensbedreigende siektes kan veroorsaak.
"Alhoewel die bestuur van die onwettige storting van afval nie onder die maandaat van die Tuinroete Distriksmunisipaliteit val nie, het die samelewing as geheel 'n verantwoordelikheid om die omgewing skoon te hou op dieselfde manier as wat hulle netheid in hul huise en erwe handhaaf. Die ondeurdagte idee dat rommelstrooiing werk vir skoonmakers skep, verneder eenvoudig ons openbare gebiede en gesondheid," het uitvoerende burgemeester Alderman Memory Booysen gesê.
[Verkry en vertaal vanaf: http://www.gardenroute.gov.za Toegangsdatum: 8 Maart 2021]












3.1	Definieer die Wet op Nasionale Omgewingsbestuur en bepaal hoe onwettige storting in stryd is met hierdie wet. 								        (1+1)(2)
(Laer Orde)

3.2	Verduidelik TWEE maniere waarop die nasionale inperking tot meer gevalle van onwettige storting kon lei. 						                              (2x2)(4)
(Middel Orde)

3.3	Bespreek TWEE maniere waarop die onwettige storting die gemeenskappe binne die  Tuinroete negatief sal beïnvloed.  						                   (2x2)(4)
(Middel Orde)

3.4 	Stel DRIE strategieë voor wat die gemeenskap in plek kan stel om met regeringstrukture te werk om onwettige storting te stop. Dui ook in jou antwoord aan hoe ELKE voorstel tot ernstiger optrede deur regeringstrukture sal lei.                (3x3)(9)
(Hoër Orde)

3.5	Beveel TWEE ingrypingsprogramme aan wat die regering in plek kan stel om toeriste aan te moedig om nie rommel te strooi nie. Dui ook in jou antwoord aan hoe ELKE aanbeveling die onwettige stortingsituasie in die Tuinroete sal help.                      (2x3)(6)
(Hoër Orde)

[TOTAAL AFDELING C: 25]

Afdeling D: Verwysings
Maak seker dat jy die instruksies rakende die Harvard-verwysingsformaat, soos in hierdie projek aangeheg, volg. Jy sal 'n verwysinglys (bibliografie) volgens die Harvard-verwysingsisteem moet saamstel. Alle prente word ook as bronne beskou en moet 'n onderskrif sowel as 'n inskrywing in jou verwysingslys hê. 

[bookmark: _Hlk74201035][GROOTTOTAAL = 90]






















ADDENDUM A
Groepsdeelnamevorm
Elke groepslid moet terugvoer oor hulself sowel as hul medegroepslede gee. Wees eerlik oor almal se deelname, houding en werksetiek tydens die hele projek.
· Voltooi hierdie vorm asseblief privaat en hou jou terugvoer vertroulik. 
· Jy moet hierdie vorm aan die agterkant van jou persoonlike afskrif van die projek heg.

Wanneer jy jou groepslede beoordeel, oorweeg hul omstandighede en wat hulle redelikerwys kon doen. 'n Puntetoekening van "1" sou beteken dat hulle niks of byna niks gedoen het nie 
en 'n puntetoekening van "5" sou beteken dat hulle hard as deel van die groep gewerk het en hul deel van die projek na die beste van hul vermoë en volgens die standaard van die groep voltooi het.
Die kommentaarafdeling moet jou help om te regverdig waarom jy die puntetoekenning aan jou groepsmaat gegee het. 
	Naam van Groepslid:
	Deel van die projek waarvoor hulle verantwoordelik was:
	Kommentaar op werksetiek, houding en deelname:
	Punt uit vyf:

	1.


	
	
	

	2.


	
	
	

	3.


	
	
	


                 


ADDENDUM B
Harvard-verwysingstyl
Verwysing beteken dat jy krediet aan die verskillende bronne, wat jy gebruik het om hierdie projek te voltooi, gee. Alle bronne moet alfabeties, volgens die van van die eerste outeur/s, gelys word. 
	1.  Boeke 
Outeur se van en voorletters, jaar van publikasie, titel (onderstreep), uitgawe, plek van publikasie, uitgewer.

	Voorbeeld:
Marais, B.V.C. en Horne, K.W.W. 2011. Die invloed van die media op openbare mening, Pretoria: Juta.

	2.   Joernale
Outeur se van en voorletters, jaar van publikasie van die joernaal, titel van die artikel, titel van die joernaal (onderstreep), volume, bladsye.

	Voorbeeld:
Wobbe, T. 2001. Hoe om die ongeorganiseerdes te organiseer, Mensehulpbronbestuur, 12(8), 8-9.

	3.   Hoofstukke in boeke
Outeur se van en voorletters, titel van die hoofstuk, titel van die boek (onderstreep), redakteur van boek, plek van publikasie, uitgewer, bladsye.

	Voorbeeld:
Gericke, H.B. Die plek wat demokrasie in ons land het, in Suid-Afrika, die demokratiese ideaal geredigeer deur J.J. Matthews. Londen: Benton: 44-45.

	4.   Koerantberigte
Outeur se van en voorletters, jaar, titel, koerant (onderstreep), datum en maand, bladsy.

	Voorbeeld:
Louw, S. 2002. Waterkrisis, wat is volgende. Daaglikse nuus. 29 Januarie: 7

	5.   Internetverwysing
Outeur van en voorletters, jaar, titel (aanlyn) Beskikbaar: (volledige webadres) Toegangsdatum: 

	Voorbeeld:
Onbekend (2004) Vaardige mikrofilamente: 'n Storm in 'n buis (aanlyn). Beskikbaar:
http:somecomputer.printer.edu/pub/harnad/psyc.95.3.26/consciousness/11/bixley
Toegangsdatum: 5 Mei 2011.

	6.   Persoonlike onderhoud
Van en voorletters. Jaar. Persoonlike onderhoud. Datum, Plek.

	Voorbeeld:
Malan, B.D. 2011. Persoonlike onderhoud. 5 Mei, Stellenbosch.



Klik op die 'Reference'-nutsbalk (toolbar) in Word. Klik 'Insert Citation' en kies jou bron, bv. webblad, en vul die inligting in. Voeg aanhaling by en voeg dan bibliografie by.   
Verwysingsinstruksies aangepas: Expo 2014, L. Kroukamp							         

